open-index/open-wikipedia-markdown huggingface dataset:
Hita

**Hita** (日田市, ひたし, *Hita-shi*) é un concello da prefectura de Ōita no Xapón. Está situado ao extremo oeste da prefectura, e na parte centro-norte da rexión de Kyūshū, na illa de Kyūshū. Ten 666,19&nbsp;km² de superficie, unha poboación de 71.653 habitantes (2009) e unha densidade de poboación de 108 h/km².

O concello de Hita limita cos concellos de Nakatsu, Kusu (que son da prefectura de Ōita); Soeda, Tōhō, Asakura, Ukiha, Hoshino, Yabe (que son da prefectura de Fukuoka); de Yamaga, Kikuchi, Aso, Oguni e Minamioguni (que son da prefectura de Kumamoto).

## Véxase tamén 
### Outros artigos 
* Lista de concellos do Xapón
Nakatsu

**Nakatsu** (中津市, なかつし, *Nakatsu-shi*) é un concello da prefectura de Ōita no Xapón. Está situado ao norte da prefectura, na provincia histórica de Buzen e da rexión de Kyūshū, na illa de Kyūshū. Ten 491,15&nbsp;km² de superficie, unha poboación de 84.234 habitantes (2009) e unha densidade de poboación de 172 h/km².

O concello de Nakatsu limita cos concellos de Hita, Kusu, Usa (que son da prefectura de Ōita); Soeda, Miyako, Chikujō, Buzen, Kōge e Yoshitomi (que son da prefectura de Fukuoka).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Nakatsu .
Back to the Future (serie animada)

***Back to the Future*** é unha serie de animación estadounidense, baseada na triloxía de *Back to the Future*.
Eficiencia enerxética

A **eficiencia enerxética** refírese á relación entre a cantidade de enerxía consumida e os produtos e servizos finais obtidos. Pódese optimizar mediante a introdución de diversas medidas e investimentos a nivel tecnolóxico, de xestión e de hábitos culturais na comunidade.

## Técnicas de aforro de enerxía 
### Illamento do fogar 
É unha importante medida para aforrar enerxía, diminuíndo deste xeito o consumo da calefacción en inverno o do aire acondicionado no verán. Para iso empréganse medidas como a colocación de fiestra de dobre vidro nas casas ou a plantación de árbores que dean sombra no verán e protexan do vento no inverno.

### Aforro no combustible dos automóbiles 
Esta medida considérase importante xa que ademais de estar aforrando enerxía, emitimos menos cantidade de gases de efecto invernadoiro á atmosfera. Para poder potenciar este aforro mellorouse a dinámica dos coches. Tamén podemos aforrar con outras medidas como ir a unha velocidade constante (sen moitos aceleróns nin freazos), levar o depósito de gasolina cheo ou medianamente cheo (para evitar a evaporación da gasolina).

### A reciclaxe 
É outra das importante medida de aforro de enerxía, ademais de ser un xeito de diminuír a contaminación no medio ambiente. Esta medida é importante xa que as industrias, ao empregaren material reciclado, aforran a enerxía que consumirían no caso de teren que fabricar un material novo.

### No fogar 
Ademais do illamento pódense poñer en práctica outras medidas de aforro de enerxía. Por exemplo o emprego de bombillas de baixo consumo, manter o termóstato da calefaccion a unha temperatura aproximada de 20&nbsp;°C, poñer na lavadora programas de lavado a unha temperatura o máis baixa posible, manter apagados os utensilios eléctricos que non esteamos a empregar.

## Normativas da Unión Europea 
A Unión Europea inplantou un plan activo de aforro de enerxía no sector da vivenda e dos servizos, baseado principalmente en edifiacio capaces de absorberen máis do 40 % do consumo final da enerxía na comunidade, un consumo de enerxía que segue a aumentar e paralelamente taménas emisións de dióxido de carbono (CO2). Esta normativa é similar á etiqueta enerxética dos electrodomésticos. A idea é construír edificios bioclimáticos encargados de aproveitar a enerxía da contorna.
Gerardus 't Hooft

'''Gerard (Gerardus) 't Hooft''', nado en Den Helder o 5 de xullo de 1946, é un físico holandés.
## Traxectoria 
O seu traballo en física teórica na Universidade de Utrecht foi recoñecido co premio Nobel de Física do ano 1999. Os seus principais méritos consistiron en elucidar a estrutura cuántica da interacción electrodébil na física de partículas.

Tamén realizou importantes contribucións na teoría das variables ocultas, establecendo que é posible unha mecánica cuántica determinista mediante aplicacións de autómatas celulares nunha teoría cuántica de campos discreta.

O asteroide 9491 Thooft, para cuxos futuros habitantes escribiu unha constitución, é chamado así na súa honra.

## Notas 
## Véxase tamén 
### Ligazóns externas 
* Autobiografía .
Heinrich Geissler

**Heinrich Geissler**, nado en Igelshieb o 26 de maio de 1814 e finado en Bonn o 24 de xaneiro de 1879, foi un inventor alemán.

## Meirandes contribucións 
Geissler dominaba a técnica do soprado de cristal e posuía un negocio de fabricación de instrumentos científicos. En 1857 inventou unha bomba de baleiro sen elementos mecánicos móbiles, baseada nos traballos de Evangelista Torricelli. Aproveitando o baleiro creado polo descenso da columna de mercurio pechada no interior dun tubo, conseguiu alcanzar niveis de baleiro non conseguidos con anterioridade. Os recipientes nos que se practica o baleiro deste xeito, chamados "Tubos de Geissler", tiveron un papel moi importante nos experimentos de descarga en tubos de baleiro e contribuíron ao estudo da electricidade e dos átomos.
Częstochowa

**Częstochowa** é unha cidade do sur da Polonia, asentada na ribeira esquerda do río Warta. Actualmente pertence ao voivodato da Silesia (*Śląskie*), mais ten sido voivodato independente na anterior división administrativa (1975-1998), e historicamente formou “sempre” (s. XIV-1795) parte da **Pequena Polonia** (*Małopolska*).

A cidade é famosa polo mosteiro paulino de Jasna Góra (*Monte Dourado*), onde se atopa a imaxe da *Nosa Señora de Częstochowa*, padroeira da Polonia, que fai dela un centro de peregrinación ao que acoden cada ano millóns de romeiros.

## Demografía 
Poboación total: 242.300 habitantes.

Estrutura demográfica segundo datos do 31 de decembro do 2007

Evolución demográfica da cidade:

ImageSize = width:490 height:300
PlotArea = left:50 right:10 top:25 bottom:30
TimeAxis = orientation:vertical 
AlignBars = late
Colors = 
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period = from:0 till:260000
ScaleMajor = unit:year increment:25000 start:0 gridcolor:linegrey
ScaleMinor = unit:year increment:5000 start:0 gridcolor:linegrey2
PlotData =
  color:cobar width:19 align:left
  bar:1800 from:0 till:4600
  bar:1827 from:0 till:5060
  bar:1860 from:0 till:9343
  bar:1880 from:0 till:18147
  bar:1897 from:0 till:45130
  bar:1908 from:0 till:70627
  bar:1939 from:0 till:138000
  bar:1946 from:0 till:101255
  bar:1950 from:0 till:112198
  bar:1955 from:0 till:149654
  bar:1965 from:0 till:175353
  bar:1975 from:0 till:200324
  bar:1985 from:0 till:249102
  bar:1993 color:cobar2 from:0 till:259864
  bar:2000 from:0 till:255549
  bar:2007 from:0 till:242300 
PlotData=
  textcolor:black fontsize:S
  bar:1800 at: 4600 text: 4.600 shift:(-11,5) 
  bar:1827 at: 5060 text: 5.060 shift:(-11,5)
  bar:1860 at: 9343 text: 9.343 shift:(-11,5)
  bar:1880 at: 18147 text: 18.147 shift:(-14,5)
  bar:1897 at: 45130 text: 45.130 shift:(-14,5)
  bar:1908 at: 70627 text: 70.627 shift:(-14,5)
  bar:1939 at: 138000 text: 138.000 shift:(-17,5)
  bar:1946 at: 101255 text: 101.255 shift:(-17,5)
  bar:1950 at: 112198 text: 112.198 shift:(-17,5)
  bar:1955 at: 149654 text: 149.654 shift:(-17,5)
  bar:1965 at: 175353 text: 175.353 shift:(-17,5)
  bar:1975 at: 200324 text: 200.324 shift:(-17,5)
  bar:1985 at: 249102 text: 249.102 shift:(-23,5)
  bar:1993 at: 259864 text: 259.864 shift:(-17,5)
  bar:2000 at: 255549 text: 255.549 shift:(-11,5)
  bar:2007 at: 242300 text: 242.300 shift:(-11,5)

## Véxase tamén 
### Outros artigos 
* Museo de Moedas e Medallas de Xoán Paulo II de Częstochowa

### Ligazóns externas 
* Páxina oficial do concello (Multilingüe)
* Boletín oficial da cidade de Częstochowa
* “Częstochowa wczoraj i dziś” - Fotos da cidade de "Hoxe e ate hoxe"
* Plano da cidade (Multilingüe)
* Páxina do santiario de Jasna Góra (Multilingüe)

## Notas
DS Oster

O '*DS *Oster'''* é un barco de vapor noruegués construído en 1908 por Christianssands Mek. Værksted para Indre Nordhordlandske Dampskibsselskab. Realizaba a ruta entre o Osterfjorden e Bergen transportando pasaxeiros e carga. En 1963 Ragnvald Hammer escribiu o poema "Dar kjem dampen" en homenaxe ó navío, posteriormente Ivar Medaas compuxo a música.

## Construción 
En 1906 o concello de Modalen pediu ó consello de administración da IND que construíse un novo barco de transporte que puidese facer fronte ó xeo que mantiña illada a rexión no inverno. Ó ano seguinte a IND tomou a decisión de construír o novo navío cun potente motor e un casco forte encargándollo á Christianssands Mek. Værksted en Kristiansand que comezou o traballo a comezos de 1908 e nese mesmo ano entregou a embarcación que recibiu o nome de *Oster* e tiña todas as características dun crebaxeos. O seu primeiro capitán foi Tobias Andersen Hordvik, nado en 1867, que tiña unha experiencia de 19 anos como capitán.

## Ocupación alemá 
Despois da caída de Noruega na segunda guerra mundial en 1940 os alemáns confiscaron o navío dándolle o nome de *Marder*, realizando servizos de patrulla ata 1945.

## MS *Vaka* 
O barco sufrira un gran desgaste durante a ocupación e precisou unha reforma antes de volver utilizarse como barco de pasaxeiros en 1956. En 1964 vendeuse e os novos prpietarios substituíron a caldeira de vapor por un motor de gasolina, recibiu o novo nome de MS *Vaka*, utilizándose para rutas en Sørlandet e Vestlandet.

## Restauración 
Despois de trinta anos como MS *Vaka* mercouno a Nordhordland Veteranbåtlag en 1996 co obxectivo de restaurar o barco para deixalo como estaba na súa orixe cun motor de vapor de 1927. O barco primeiro recibiu o nome de *Gamle Oster* e desde 2000 volveu ó seu antigo nome, *Oster''.

## Véxase tamén 
### Ligazóns externas 
*Oster na Nordhordland Veteranbåtlag
Pepa y Pepe

***Pepa y Pepe*** é unha serie de televisión española emitida por TVE en 1995. Conta as historias dunha familia da clase traballadora en clave de comedia. A familia consta dun matrimonio, un home e unha muller, e máis tres fillos. Foi inspirada na serie norteamericana *Roseanne*.

## Personaxes 
*Pepa (Verónica Forqué), a nai.
*Pepe (Fernando Valverde), o pai.
*María (María Adánez), a filla máis vella, que quere ser artista.
*Clara (Silvia Abascal), a filla mediana, unha adolescente rebelde e contestataria, de estética grunge.
*Jorge (Carlos Vilches), o fillo pequeno.
*Julia (Isabel Ordaz), a mellor amiga de Pepa.
Rebordondo (homónimos)

Como topónimo **Rebordondo** pode referirse a:

;En Galiza
***Rebordondo**, parroquia eclesiástica do arciprestado da Limia;
***Rebordondo** parroquia do concello de Cualedro;
****Rebordondo**, lugar de dita parroquia;
***Rebordondo**, parroquia do concello de Monterrei;
***Rebordondo**, lugar da parroquia de Vilarbasín, no concello de Portomarín;
***Rebordondo**, lugar da parroquia de Xián, no concello de Taboada.

## Véxase tamén
### Outros artigos
***Rebordondiego**, lugar da parroquia da Broza, no concello do Saviñao.
Sven Lindberg

**Sven Lindberg**, nado *Sven Karlsson Lindberg* o 20 de novembro de 1918 en Estocolmo e morto o 25 de decembro de 2006, foi un actor sueco. Estaba casado coa xornalista Marianne von Baumgarten-Lindberg.

## Biografía 
Lindberg estudou historia da literatura na súa xuventude e actuou no teatro estudantil da Universidade de Estocolmo, en 1939 entrou na Dramatens elevskola, actuou por primeira vez no Teatro Real en 1940, globalmente participou en 73 obras de teatro, entre os seus moitos papeis están o de George en* Vem är rädd för Virginia Woolf?* ou o de Argan en *Den inbillade sjuke*.

A súa estrea no cinema foi en 1943 na película *Elvira Madigan*, normalmente interpretaba papeis de homes novos ben parecidos ata *Damen i svart* de Arne Mattsson en 1958. Outros filmes nos que Lindberg tivo papes preminentes foron *Jungfrun på Jungfrusund*, *Kvartetten som sprängdes*, *När kärleken kom till byn* e *Picassos äventyr*. Polo seu papel como Ragnar en *Glädjekällan* de Richard Hoberts en 1993 recibiu un premio Guldbaggen.

Sven Lindberg foi un actor popular, ademais foi cantante. Ademais do teatro, el tamén era un cantante, entre 1949 e 1955 publicou 30 discos, os máis populares foron *Flickan i regnet*, *God natt Irene* e *Tennessee waltz*.

Tamén foi un gran humorista e participou en numerosas comedias teatrais nos teatros privados, incluíndo *Tehuset Augustimånen* que se representou 500 veces no Teatro Intiman. Outros papeis cómicos representounos no Teatro Vasan, onde actuou en Charleys Tant en 1977 que se representou 247 veces.

Tamén actuou na televisión, foi a voz de Bertil Enstöring na serie *Skrotnisse och hans vänner* e actuou nas series *Niklasons*, *Häpnadsväktarna* e *Rosenbaddarna*.
Katie Holmes

miniatura|dereita|Katie Holmes
**Kate Noelle Holmes**, máis coñecida coma **Katie Holmes**, nada en Toledo, Ohio, o 18 de decembro de 1978, e unha actriz estadounidense. Acadou a fama polo seu papel de Joey Potter en WB Television Network na serie de drama adolescente, Dawson's Creek de 1998 a 2003. Os seus papeis en películas abranguen xéneros coma o cine arte con películas como *The Ice Storm*, suspense coma *Abandon*, a éxitos de público coma *Batman empeza*.

## Traxectoria 
Holmes naceu en Toledo, Ohio, sendo a máis nova nunha familia de cinco fillos (catro fillas e un fillo), de Kathleen A. Stothers, unha ama de casa, e Martin Joseph Holmes, Sr. (nado en 1945), un avogado especializado en divorcios. Os seus irmáns son Tamera (nada en 1968), Holly Ann (nada en 1970), Martin Joseph, Jr. (nado en 1970), que traballaba coma avogado en Ohio, e Nancy Kay (Blaylock), unha mestra (nada en 1975).

Cando aínda era cativa, asistiu á “Convención Internacional de Talento e Modelaxe”, en Nova York, e foi alí onde coñeceu a Al Onorato, un produtor e representante de artistas, quen notou o talento de Katie e convenceuna a viaxar a Os Ánxeles para actuar nun papel para a televisión. Finalmente, conseguiu o papel que a levaría á fama: converteuse en "Doce Joey", da popular serie Dawson's Creek.

A comezos do ano 2005, semanas despois de terminar a súa relación co actor Chris Klein, Holmes iniciou unha relación altamente publicitada co actor Tom Cruise, dezaseis anos maior ca ela. En xuño, dous meses despois do seu primeiro encontro, Holmes e Cruise formalizaron o seu compromiso de futuro matrimonio. Esta relación converteu a Holmes no branco da atención dos medios de comunicación internacionais, sendo moitos dos comentarios de corte negativo, incluíndo a especulación de que a relación era unha montaxe publicitaria para promover as películas protagonizadas pola parella. Malia que Holmes foi criada baixo a relixión católica ingresou na Igrexa da Ciencioloxía pouco despois de que a parella comezara a frecuentarse. O 18 de abril de 2006, deu a luz a Suri Cruise. O 18 de novembro ela e Cruise casaron en Italia.

## Filmografía 
* (1997) *The Ice Storm*
* (1998) *Disturbing Behavior*
* (1998-2003) Dawson's Creek
* (1999) *Go*
* (1999) *Muppets from Space*
* (1999) *Teaching Mrs. Tingle*
* (2000) *Wonder Boys*
* (2000) *The Gift*
* (2002) *Abandon*
* (2003) *Phone Booth*
* (2003) *O detective cantante*
* (2003) *Pieces of April*
* (2004) *First Daughter*
* (2005) *Batman empeza*
* (2005) *Gracias por fumar*
* (2008) *Tres mulleres e un plan*
* (2008) *The Other Side*

## Véxase tamén
Rexurdimento de Harlem

O **Rexurdimento de Harlem** ou **Renacemento de Harlem** foi o reavivamento da arte dos Estados Unidos durante a década de 1920 e comezos dos 30 liderado pola comunidade de afroamericanos residentes en Harlem, Nova York. A música Jazz, a literatura e a pintura adquiriron especial relevancia entre as formas de creación artística dos principais compoñentes deste movemento artístico.

## Algún expoñentes 
### Escritores 
* Zora Neale Hurston, novelista e antropóloga.
* Nella Larsen, novelista.
* Langston Hughes, poeta e novelista.
* Jessie Fauset, editor, poeta, ensaísta e novelista.
* Countee Cullen, poeta.
* Claude McKay, poeta.
* James Weldon Johnson, poeta.
* Arna Bontemps, poeta.
* Richard Bruce Nugent, poeta.

### Pintores 
* John T. Biggers
* Edward Burra
* Aaron Douglas
* William H. Johnson
* Lois Mailou Jones
* Jacob Lawrence
* Hale Woodruff

### Músicos 
* Big L
* Louis Armstrong
* Duke Ellington
* Pops Foster
* Fletcher Henderson
* Luis Russell

## En galego 
* *Pasar* de *Nella Larsen* 1929

## Notas 
## Véxase tamén 
### Ligazóns externas 
** *Harlem Renaissance: A Brief Introduction*.
Ecocrítica

A **ecocrítica** ou **ecocriticismo** refírese ao estudo das relacións entre a literatura e o ambiente, partindo dun punto de vista interdisciplinario onde todas as ciencias se arrexuntar a fin de analizar as circunstancias actuais relacionadas co impacto humano no ambiente e así procurar achegar posíbeis solucións para a corrección da situación ambiental contemporánea.

## Características 
A ecocrítica céntrase en cuestións tales como os valores ecolóxicos subxacentes, a percepción humana dos distintos tipos de natureza do planeta, ou as mudanzas experimentadas por esta ao longo da historia, sempre vinculándoas coa representación que de todo isto se fixo na cultura popular e no que se denomina literatura moderna. Outras disciplinas como filosofía, ética ou psicoloxía son tamén tidas en conta pola ecocrítica.

## Véxase tamén
### Ligazóns externas
**A ecocrítica: outra moda nas aulas?* Artigo de Niall Binns. 
* Isle: Estudos interdisciplinario entre Literatura e Medio Ambiente. 
* Xornal da Ecocrítica.  
* Xornal indio da Ecocrítica.
Multiculturalismo

[miniatura|dereita|Monumento ao multiculturalismo en [Toronto, Canadá.]]
O **multiculturalismo**, termo suxeito a diversas interpretacións, pode designar a coexistencia e cohesión social de diferentes culturas (étnicas, relixiosas etcétera) no seo dun mesmo conxunto (unha nación, por exemplo) ou aludir á variedade que presentan as culturas das distintas sociedades. A nivel territorial, o multiculturalismo propón a conversión dos estados en comunidades multiculturais, pois comprende a diversidade racial, étnica e, en definitiva, cultural, como un factor positivo con vistas ao desenvolvemento social.

Por outra parte, o multiculturalismo é tamén unha teoría que busca comprender os fundamentos culturais de cada unha das nacións.

## Notas
Agrazán, Anzo, Lalín

**Agrazán** é un lugar da parroquia de Anzo, no concello pontevedrés de Lalín, na comarca do Deza. Segundo o IGE, no 2011 estaba deshabitado, o mesmo que no ano 2000.

## Lugares e parroquias
### Lugares de Anzo
### Parroquias de Lalín
Sisto

O termo **Sisto** pode referirse a:

Como topónimo, pode referirse a:

;En Galiza
***Sisto**, lugar da parroquia de Lagoa, no concello de Alfoz;
***Sisto**, lugar da parroquia de Brates, no concello de Boimorto;
***Sisto**, lugar da parroquia de Anxeriz, no concello de Friol;
***Sisto**, lugar da parroquia de Xiá, no concello de Friol;
***Sisto**, lugar da parroquia de Anzo, no concello de Lalín;
***Sisto**, lugar da parroquia de Lousada, no concello de Pedrafita do Cebreiro;
***Sisto**, lugar da parroquia de Folgoso, no concello de Sobrado;
***Sisto**, lugar da parroquia de Vilela, no concello de Taboada;
***Sisto**, lugar da parroquia de Xanza, no concello de Valga;
***Sisto**, lugar da parroquia de Nete, no concello de Vilalba;
***Trasdosisto**, lugar da parroquia de Ponte, no concello de Silleda;
***Trasisto**, lugar da parroquia de Budián, no concello do Valadouro.

Amais, como personalidade, pode referirse a:

***Sisto I**, 7º papa;
***Sisto II**, 24º papa;
***Sisto III**, 44º papa;
***Sisto IV**, 212º papa;
***Sisto V**, 227º papa.

## Véxase tamén
### Outros artigos
El Inquilino Comunista

**El Inquilino Comunista** é unha banda de indie-rock procedente de Getxo (Euskadi) considerada pioneira deste estilo musical na península xunto a Los Planetas ou Penelope Trip. O seu estilo foi a miúdo denominado noise-pop e bebía de referentes principalmente estadounidenses dos últimos 80 e primeiros 90 como Pixies, Sonic Youth, Pavement ou Dinosaur Jr, ademais de Velvet Underground.

Alleos á industria musical e máis dispostos a divertirse emulando aos seus ídolos que a agradar a un gran público, o cuarteto cantaba en inglés, a pesar do seu nome, que fai referencia á menstruación, e, como os citados referentes, baseou a súa música na melodía e nunha distorsión que foi pulíndose na súa curta evolución.

Publicaron tres discos entre 1993 e 1996, *El Inquilino Comunista*, *Bluff* e *Discasto* ademais de varios singles e EPs.

No 2006, e trala publicación dunha caixa recopilatoria (*Dogbox*), volveron subir a un escenario para unha festa aniversario dun selo discográfico nun concerto dobre en Madrid e Barcelona canda Devendra Banhart, e máis tarde para participar na primeira edición do Bilbao Live Festival, onde retomaron o contacto co público da súa localidade.

O grupo segue reuníndose de vez en cando para tocar.

## Discografía 
# *"Extended Play"* (Radiation, 1992). EP.
# *"El Inquilino Comunista"* (Radiation, 1993). LP.
# *"Trash"* (Factory, 1994). EP.
# *"Bluff"* (Radiation, 1995). LP.
# *"Radio C.D."* (Radiation, 1995), EP.
# *"Discasto!!"* (Radiation, 1996). LP.
# *"Dogbox"* (Everlasting, 2005). Recompilatorio.

## Ligazóns externas 
* El Inquilino Comunista en myspace.com
Twotino

Os **twotinos** son obxectos do cinto de Kuiper que están en resonancia orbital 1:2 con Neptuno, é dicir, que efectúan unha órbita arredor do Sol mentres Neptuno realiza dúas. O seu nome é un acrónimo derivado das palabras inglesas "two" e "plutino". Ata a data descubréronse preto dunha ducia destes obxectos.

Algúns twotinos destacables son:

*1996 TR66 (o primeiro twotino descuberto). 
*2002 WC19 (o de maior tamaño, cun diámetro duns 400&nbsp;km).
*2000 AF255 
*2001 UP18 (con 300&nbsp;km de diámetro).
*2000 QL251
*1998 SM65 
*2004 TV357 (con 200&nbsp;km de diámetro).
*1997 SZ10
*1999 RB216
*2000 JG81

## Véxase tamén 
### Outros artigos 
*Plutino
*Nube de Oort
*Cinto de Kuiper
*Obxecto transneptuniano
Itami

**Itami** (伊丹市, いたみし, *Itami-shi*) é un concello xaponés da prefectura de Hyōgo. Está situado no centro da rexión de Kinki e ó extremo leste da prefectura, na zona oeste da provincia histórica de Settsu. Ten 24,97&nbsp;km² de superficie, unha poboación de 195.149 habitantes (2009) e unha densidade de poboación de 7.820 hab./km².

O concello de Itami limita cos concellos de Kawanishi, Takarazuka, Nishinomiya, Amagasaki (que son da prefectura de Hyōgo); de Ikeda e Toyonaka (que son da prefectura de Osaca).

## Cidades irmandadas 
*  Oomura-shi (1980).
*  Hasselt (1985).

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Itami .
O Regado

O topónimo **O Regado** pode referirse a:

;En Galiza
***O Regado**, lugar da parroquia de Bermés, no concello de Lalín;
***O Regado**, lugar da parroquia de Cabovilaño, no concello da Laracha.

## Véxase tamén
### Outros artigos
***Regadío**, lugar da parroquia de Terra Chá, no concello de Antas de Ulla.
Chiba

**Chiba** (千葉市, ちばし, *Chiba-shi*) é un concello e cidade do Xapón, capital da prefectura de Chiba. Está situado no centro-sur da rexión de Kanto e no centro da prefectura, na parte leste da illa de Honshu. Ten 272,08&nbsp;km² de superficie, unha poboación de 949.730 habitantes (2009) e unha densidade de poboación de 3.490 hab./km².

O concello de Chiba limita cos concellos de Narashino, Yachiyo, Sakura, Yotsukaidō, Yachimata, Tōgane, Ōamishirasato, Mobara e Ichihara.

## División administrativa 
O concello de Chiba divídese en 6 barrios (*ku* 区):
* Chuuou-ku (中央区, ちゅうおうく)
* Ghanamigawa-ku (花見川区, はなみがわく)
* Inague-ku (稲毛区, いなげく)
* Midori-ku (緑区, みどりく)
* Mighama-ku (美浜区, みはまく)
* Wakaba-ku (若葉区, わかばく)

## Universidades 
* Universidade de Chiba (千葉大学, ちばだいがく).

## Cidades irmandadas 
*  Asunción (1970).
*  North Vancouver (1970).
*  Houston (1972).
*  Quezón (1972).
*  Montreux (1996).

## Véxase tamén 
### Ligazóns externas 
* Sitio web oficial da cidade de Chiba .
* Sitio web oficial da cidade de Chiba .
* Sitio web oficial da cidade de Chiba .
Abiko

**Abiko** (我孫子市, あびこし, *Abiko-shi*) é un concello da prefectura de Chiba no Xapón. Está situado no centro da rexión de Kantō e ó norte da prefectura, na parte leste da illa de Honshū. Ten 43,19&nbsp;km² de superficie, unha poboación de 134&nbsp;463 habitantes (2009) e unha densidade de poboación de 3&nbsp;110 h/km².

O concello de Abiko limita cos concellos de Kashiwa, Inzai (que son da prefectura de Chiba); Toride e Tone (que son da prefectura de Ibaraki).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Abiko .
Sakura, Tochigi

**Sakura** (さくら市, さくらし, *Sakura-shi*) é un concello da prefectura de Tochigi no Xapón. Está situado ao norte da rexión de Kantō e no centro da prefectura, na parte leste da illa de Honshū. Ten 125,46&nbsp;km² de superficie, unha poboación de 42.916 habitantes (2009) e unha densidade de poboación de 342 h/km².

A cidade de Sakura foi fundada após a fusión de dous concellos de vilas do distrito de Shioya (*Ujiie* e *Kitsuregawa*) no ano 2005.

O concello de Sakura limita cos concellos de Utsunomiya, Shioya, Yaita, Ōtawara, Nakagawa, Nasukarasuyama e Takanezawa.

## Véxase tamén 
### Ligazóns externas 
* Sitio web oficial da cidade de Sakura .
Kanuma

**Kanuma** (鹿沼市, かぬまし, *Kanuma-shi*) é un concello da prefectura de Tochigi no Xapón. Está situado ao norte da rexión de Kantō e no centro-oeste da prefectura, na parte leste da illa de Honshū. Ten 490,62&nbsp;km² de superficie, unha poboación de 103.084 habitantes (2009) e unha densidade de poboación de 210 h/km².

O concello de Kanuma limita cos concellos de Nikkō, Utsunomiya, Mibu, Nishikata, Tochigi, Sano (que son da prefectura de Tochigi); e Midori (este último é da prefectura de Gunma).

## Véxase tamén 
### Ligazóns externas 
* Sitio web oficial da cidade de Kanuma .
Tránsito Amaguaña

**Rosa Elena Tránsito Amaguaña Alba**, nada o 10 de setembro de 1909 en Pesillo e finada o 12 de maio de 2009 nesta mema vila, foi unha das líderes indíxenas de Ecuador.

## Traxectoria
Amaguaña foi unha figura sobranceira dos grandes levantamentos indíxenas ecuatorianos de Cayambe, efectuados na primeira metade do século XX, previos á Reforma Agraria deste país. Foi así mesmo unha firme defensora da educación bilingüe quechua-español, creando en 1945, por iniciativa propia e sen apoio gobernamental, as denominadas escolas campesiñas de ensino bilingüe, na área de Cayambe, provincia de Pichincha. O seu labor incesante foi recoñecido co Premio Eugenio Espejo, recibido en 2003.

## Véxase tamén
### Outros artigos 
* Dolores Cacuango
### Ligazóns externas
* Biografía detallada de Tránsito Amaguaña. 
* Nova da morte de Tránsito Amaguaña, no xornal Vieiros.
O Vento, Bermés, Lalín

**O Vento** é un lugar da parroquia de Bermés, no concello pontevedrés de Lalín, na comarca do Deza. Segundo o IGE, no 2011 tiña 44 habitantes (21 homes e 23 mulleres), o que supón un aumento de 7 habitantes con respecto ao ano 2000.

Neste lugar naceu o xeógrafo e político Román Rodríguez González.
## Lugares e parroquias 
### Lugares de Bermés 
### Parroquias de Lalín
Sakura, Chiba

**Sakura** (佐倉市, さくらし, *Sakura-shi*) é un concello xaponés da prefectura de Chiba. Está situado no centro da rexión de Kanto e no centro-norte da prefectura, na zona norte da provincia histórica de Shimōsa, na parte leste da illa de Honshu. Ten 103,59&nbsp;km² de superficie, unha poboación de 171.955 habitantes (2009) e unha densidade de poboación de 1.660 hab./km².

O concello de Sakura limita cos concellos de Yachiyo, Chiba, Yotsukaidō, Yachimata, Shisui e Inba.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Sakura .
* Sitio web oficial da cidade de Sakura .
Sant Joan d'Alacant

'''Sant Joan d'Alacant''' é un municipio do sur do País Valenciano integrado na área metropolitana de Alacant, na provincia de Alacant. A súa zona urbana dista 8 quilómetros do centro da cidade alacantina. Ten 21.681 habitantes segundo datos do INE de 2008.
Lincoln Motor Company

thumb|200px|Lincoln K Touring Cabriolet 1937
thumb|200px|Lincoln Town Car
**Lincoln** é unha marca de automóbiles da Ford Motor Company especializada na produción de coches de luxo.

## Historia 
Henry M. Leland, un dos membros fundadores de Cadillac estableceu en 1917 a **Lincoln Motor Company** para fabricar motores de aeronaves necesarios durante a guerra, ao seu remate a compañía cambiou a súa liña de produción, decantándose pola fabricación de coches de luxo. A empresa, porén, enfrontouse a dificultades financeiras e en 1922 mercouna a Ford, que a converteu nunha das marcas máis populares de coches de luxo.
Enodio de Pavia

**Enodio de Pavia** (en latín, *Magnus Felix Ennodius*), nado en 473 en Arles (Galia) e finado o 17 de xullo de 521 en Pavia, foi un relixioso e escritor latino da época final do Imperio Romano, recoñecido como santo pola Igrexa católica, a súa festa celébrase o 17 de xullo, e tamén foi recoñecido como Pai da Igrexa.
## Traxectoria 
Os visigodos confiscaron o patrimonio familiar e perdeu de moi novo a seus pais polo que marchou a Pavia ou Milán, na Italia setentrional, onde foi educado por unha tía. Dedicado á relixión, entrou nun convento e no 511 era bispo de Pavia. No 514 o papa Hormisdas I enviouno a Constantinopla xunto con outros bispos para combater os avances da herexía eutiquiana, pero non vai ter éxito porque o emperador apoiaba as teses eutiquianas. Volveu o 517 xunto con Peregrino, bispo de Misenum levando unha confesión de fe que as igrexas orientais habían de subscribir pero o emperador Anastasio I vainos botar fóra nun navío en mal estado coa prohibición de tocar terras do Imperio, aínda así conseguiu chegar a lugar seguro e volver á súa diocese onde morreu o 17 de xullo de 521.

## Obras 
* *Epistolarum ad Diversos Libri IX*. Colección de 497 cartas.
* *Panegyricus Theodorico regi dictus*. Discurso dirixido ao rei Teodorico o Grande, probablemente o 507, unha das principais fontes do reinado deste rei.
* *Libellus adversus eos qui contra synodum scribere praesumserunt* (503).
* *Vita beatissimi viri Epiphanii Ticinensis episcopi*. Biografía de San Epifanio, o seu predecesor na sede de Pavia, morto o 496.
* *Vita beati Antonii monachi Livinensis*.
* *Eucharisticum de vita*.
* *Paraensis didascalica ad Ambrosium et Beatum*.
* *Praeceptum de cellulanis episcoporum*.
* *Petitorium quo Gerontius puer Agapiti absolutus est*.
* *Cerei paschalis benedictiones duae*.
* *Orationes* (28 declamacion, 6 sacrae, 7 scholasticae, 10 controversias, e 5 ethicae).
* *Carmina*. Colección de poemas.

## Notas 
## Véxase tamén 
### Bibliografía 
*
Os Casais, Maniños, Fene

**Os Casais** é un lugar da parroquia de Maniños no concello coruñés de Fene na comarca de Ferrol. Segundo o Instituto Galego de Estatística en 2007 tiña 12 habitantes (7 homes e 5 mulleres), mentres que en 2000 estaba deshabitado.

## Lugares e parroquias 
### Lugares de Maniños 
### Parroquias de Fene
Rebordondo

**San Martiño de Rebordondo** é unha parroquia eclesiástica pertencente ao arciprestado da Limia da diocese de Ourense, que ten as súas terras e os seus lugares repartidos entre dous concellos, o de Cualedro e o de Monterrei. No ano 2015 tiña 218 habitantes (113 homes e 105 mulleres) distribuídos en dúas entidades de poboación Pena Verde e Rebordondo. O lugar de Paradiña no concello de Monterrei tamén pertence a esta parroquia, se ben en 2015 estaba deshabitado. Nese ano había unha diminución de 55 habitantes en relación ao ano 2000.

## Véxase tamén 
### Outros artigos 
* Rebordondo, Cualedro
* Rebordondo, Monterrei
Mili Avital

**Mili Avital**, nada o 30 de marzo de 1972 en Xerusalén, é unha actriz israelí.

## Filmografía 
* *Noodle* (2007)
* *When Do We Eat?* (2005)
* *Ahava Colombianit* (2004)
* *The Human Stain* (2003)
* *Uprising* (2001)
* * After the Storm* (2001)
* *Preston Tylk* (2000)
* *Arabian Nights * (2000)
* *The Young Girl and the Monsoon* (1999)
* *Kissing a Fool* (1998)
* *Animals and the Tollkeeper* (1998)
* *Polish Wedding* (1998)
* *The End of Violence* (1997)
* *Minotaur* (1997)
* *Invasion of Privacy* (1996)
* *Dead Man* (1995)
* *Stargate* (1994)
* ''Me'ever Layam'' (1992)
Mosteiro de Taktshang

**Taktshang** (en ) é un mosteiro en Bután, Asia. Está localizado nun cantil a 3.120 de altura e 700 metros até o fondo do val. O nome significa *Niño do Tigre*. O mosteiro inclúe sete templos. Taktshang atópase inmerso nun proceso de restauración debido aos danos provacados por un incendio recente. O acceso a este soamente é posíbel a pé ou subido nunha mula.

## Véxase tamén 
### Ligazóns externas 
* Fotografías do mosteiro e breve recensión
* Fotografías do mosteiro
Ictioloxía

A **ictioloxía** é unha rama da zooloxía dedicada ao estudo dos peixes. Esta inclúe os *Osteichthyes* (peixes óseos), os *Chondrichthyes* (peixes cartilaxinosos) tales como a quenlla e a raia e os Agnatha (peixes sen mandíbula). Estímase que hai ao redor de 25.000 especies descritas e que cada ano son descritas oficialmente 250 novas especies. A dificultade na clasificación radica na gran variedade que alcanzaron durante o proceso evolutivo e a accesibilidade dos humanos ao medio acuático. Por outra banda, a ictioloxía ademais ocúpase da bioloxía e do comportamento dos peixes. Así mesmo, está estreitamente ligada coa limnoloxía e a oceanografía.[miniatura|Representación dun peixe nun mosaico hispanorromano de [Emerita Augusta|centro]]
NGC 428

**NGC 428** é unha galaxia na constelación de Cetus. Ten unha magnitude aparente de 11.3, unha ascensión recta de 1h 12m 55,6s e unha declinación de +0° 58' 53". Descubriuna William Herschel o 20 de decembro de 1786.

## Notas
Cantón de Neuchâtel

A **República e Cantón de Neuchâtel** (/reˈpuβlika̝ ɛ kanˈtoŋ de newt͡ʃaˈtɛl/; en francés: *République et Canton de Neuchâtel* [ʁe.py.blik e kɑ̃.tɔ̃ də nɘʃatel]), ou tan só **cantón de Neuchâtel**, é un dos vinte e seis cantóns que forman a Confederación Suíza. Forma parte da gran rexión de *Espace Mittelland*, que comprende tamén os cantóns de Berna, Friburgo, Xura e Soleura. A súa capital e cidade máis poboada é a vila homónima de Neuchâtel.

## Xeografía 
O cantón atópase ao nordeste de Suíza, na cordilleira do Xura. Abrangue a zona baixa que abeira o lago de Neuchâtel, coñecida como *Littoral* ou *Bas*, e unha meseta máis alta a uns 1.000 metros de altitude, coñecida como *Les montagnes neucâteloises* ou *Haut*. A cidade de Neuchâtel está situada ás beiras do lago, mentres que as vilas de La Chaux-de-Fonds e Le Locle se encontran na montaña. Limitan coa fronteira francesa localizada no Doubs, chamado así polo río de mesmo nome que corta o val en dous. A parte inferior estendese dende Vaumarcus ata o límite do lago de Biel. Entre o *Haut* e o *Bas* existen varios vales, como o Val-de-Travers, ao oeste do cantón, e o Val-de-Ruz, no centro.

O cantón de Neuchâtel culmina ao oeste do Chasseral, cunha altitude de 1.552 metros. Os seus puntos máis baixos atópanse ás beiras dos lagos de Biel e de Neuchâtel, con 429 metros de altitude. Con 802,16 km2 de superficie territorial, é o décimo quinto cantón máis grande de Suíza.

### Rexións, comunas e vilas 
Historicamente o cantón estaba dividido en seis distritos, que xuntos formaban as catro rexións do cantón: o distrito de Neuchâtel e o distrito de Boudry forman xuntos a rexión *Littoral*, o distrito de Val-de-Ruz e o de Val-de-Travers forman cada un unha rexión propia. Os distritos de La Chaux-de-Fonds e Le Locle forman a rexión de *Montagnes*. Os distritos suprimíronse o 1 de xaneiro de 2018 e as rexións pasaron a ser un nivel estatístico, mais xa non administrativo.

O cantón de Neuchâtel conta con 27 comunas, catro das cales posúen máis de 10.000 habitantes: Neuchâtel con 44.568, La Chaux-de-Fonds con 36.915, Val-de-Ruz con 17.143 e Val-de-Travers con 10.579. Le Locle, con 9.864, achégase a estes números.

### Lagos e cursos de auga 
A xeomorfoloxía do cantón é de tipo cárstico, o que dificulta a existencia dun gran número de lagos e ríos. Malia isto, hai varios lagos e ríos no cantón.

## Notas
Matrimonio entre persoas do mesmo sexo en Bélxica

350px|miniatura| Mapa que mostra o estado dos dereitos GLBT na Europa.
O **matrimonio do mesmo sexo en Bélxica** comezou o 30 de xaneiro de 2003 coa promulgación da nova lei por parte do parlamento belga, converténdose no segundo país do mundo, tralos Países Baixos, en legalizar o matrimonio homosexual. Dende o 2006, a lei permite que as parellas homosexuais adopten cativos.

Orixinalmente, o goberno permitía o matrimonio de parellas homosexuais estranxeiras só se nos seus países de orixe tamén permitían estas unións. Mais, tras unha revisión da lei en outubro do 2004, permítese o matrimonio de calquera parella adulta en Bélxica se polo menos unha das dúas persoas viviu no estado durante un mínimo de tres meses.

Segundo o goberno belga, aproximadamente 300 parellas homosexuais casaron no primeiro ano de matrimonio gay legal no país.

## Véxase tamén 
### Outros artigos 
* Matrimonio entre persoas do mesmo sexo
* Matrimonio entre persoas do mesmo sexo en Suráfrica
Tesino

O **cantón do Tesino** (en lombardo: *Tisín*, en italiano: *Ticino*. En alemán, francés e romanche: *Tessin*) é o cantón máis meridional de Suíza, sobre a vertente sur dos Alpes. O nome deriva do río homónimo que atravesa subindo polo Passo della Novena até o Lago Maior. O cantón do Tesino é case enteiramente de lingua italiana (a excepción do municipio de Bosco/Gurin). O cantón forma xunto con algunhas rexións do cantón dos Grisóns a chamada *Suíza italiana*.
## Distritos 
A cidade máis poboada é Lugano, seguida por Bellinzona (que é a capital e sede do goberno cantonal), Locarno, Mendrisio e Chiasso. 
O cantón está dividido en oito distritos:

* Bellinzona, capital Bellinzona.
* Blenio, capital Acquarossa.
* Leventina, capital Faido.
* Locarno, capital Locarno.
* Lugano, capital Lugano.
* Mendrisio, capital Mendrisio.
* Riviera, capital Osogna.
* Vallemaggia, capital Cevio.
Lingua francoprovenzal

A lingua **francoprovenzal** ou **arpitano** (*arpitan* ou *patouès*) é unha lingua románica que se fala nalgunhas partes de Francia, Italia e Suíza. A súa zona de distribución autóctona é coñecida como Arpitania. Ethnologue estima que o seu número de falantes rolda os 77.000. Non ten status oficial en ningún país, máis é lingua protexida en Italia, especialmente no Val de Aosta. O francoprovenzal está clasificado como definitivamente en perigo polo Libro Vermello das Linguas Ameazadas da UNESCO

## Territorio 
O territorio de fala francoprovenzal é coñecido como 20px|border Arpitania, que abrangue en parte ou totalmente os seguintes estados e rexións:

* 
** 20px|border Ródano-Alpes
** 20px|border Franco Condado (na zona sur)
* 
** 
** 20px|border Piemonte (*nas zonas alpinas da Provincia de Turín*)
** Puglia (*dous enclaves na Provincia de Foggia, ao sur de Italia*)
* 
** 15px|border Friburgo
** 15px|border Neuchâtel
** 15px|border Valais (no oeste do cantón)
** 15px|border Vaud
** 15px|border Xenebra

## Comparación entre o francoprovenzal e outras linguas románicas 

## Notas 
## Véxase tamén 
### Outros artigos 
* Wikipedia en francoprovenzal
### Ligazóns externas 
* A lingua francoprovenzal en Arpitania.eu
* Lingua franco-provenzal en Ethnologue.
Ángeles Maestro

**Ángeles Maestro Martín**, máis coñecida como **Nines Maestro**, nada o 6 de febreiro de 1952 en Medina del Campo, Valladolid,  é unha política española.

## Traxectoria
Comezou a súa militancia no Partido Comunista de España en 1971, e en 1979 foi escollida concelleira de Talavera de la Reina. Anos despois, en 1989, foi elixida deputada no Congreso dos Deputados, cargo que repetiría por dúas lexislaturas máis, en 1993 e 1996.

Foi unha das fundadoras de IU, sendo dende o primeiro momento membro do Consello Político Federal e da Presidencia Executiva. Pertenceu á sección máis esquerdista do partido, e foi dirixente de tendencias como *Plataforma de Izquierdas* ou Corriente Roja. No PCE, fixo parte da súa Secretaría de Relacións Internacionais, do Comité Federal e do Comité Executivo.

En novembro de 1996 foi membro do Tribunal Internacional por Crimes Contra a Humanidade Cometidos polo Consello de Seguridade das Nacións Unidas en Iraq, iniciativa cívica de intelectuais, políticos e profesionais do Dereito contrarios ás consecuencias do embargo sobre a poboación civil do país mesopotámico.

Abandonou IU cando Corriente Roja deixou a coalición en xuño de 2004, reincorporándose ao seu posto como médico no Servizo Madrileño de Saúde. Abandonou o PCE logo do XVII Congreso (xuño de 2005), logo de rexeitar este a proposta de Corriente Roja de que o PCE abandonase IU. Hoxe en día é a principal dirixente de CR. Nas eleccións ao Parlamento Europeo de 2009 acode nas listas de Iniciativa Internacionalista.

Participa activamente na Coordinadora Antiprivatización da Sanidade (CASMadrid), desde onde denuncia as consecuencias para a poboación da privatización da Sanidade Pública, así como a maneira na que lei 15/97 representou abrir a porta ao espolio da sanidade pública por parte do capital privado coa conivencia dos partidos políticos parlamentarios tanto da dereita como da esquerda. Dentro da CAS, Mestre liderou a Iniciativa Lexislativa Popular (ILP) para a Recuperación do Sistema Nacional de Saúde (SNS). 

## Notas
## Véxase tamén
### Outros artigos
*Corriente Roja

### Ligazóns externas
*Artigos de Ángeles Maestro en Kaos en la Red .
*Entrevista a Ángeles Maestro en El País .
Cantón de Lucerna

**Lucerna** (en alemán: *Luzern*, en francés: *Lucerne*, en italiano: *Lucerna* e en romanche *Luzerna*) é un cantón central de Suíza cunha poboación de 363.475 persoas (2007) e cuxa capital é a cidade de Lucerna.

## Comunas do Cantón de Lucerna
miniatura|Distritos e comunas do cantón de Lucerna.

O cantón atópase dividido en cinco distritos e 87 comunas. As cidades principais do cantón atópanse na área próxima á cidade de Lucerna, e inclúen a cidade de Lucerna, Emmen, Kriens, Horw e Ebikon.

* Distrito de Lucerna, capital en Lucerna.
* Distrito de Hochdorf, capital en Hochdorf.
* Distrito de Sursee, capital en Sursee.
* Distrito de Willisau, capital en Willisau.
* Distrito de Entlebuch, capital en Schüpfheim.
Lista das comunas do Cantón:

*Adligenswil.
*Aesch.
*Alberswil.
*Altbüron.
*Altishofen.
*Altwis.
*Ballwil.
*Beromünster.
*Buchrain.
*Büron.
*Buttisholz.
*Dagmersellen.
*Dierikon.
*Doppleschwand.
*Ebersecken.
*Ebikon.
*Egolzwil.
*Eich.
*Emmen.
*Entlebuch.
*Ermensee.
*Eschenbach.
*Escholzmatt-Marbach.
*Ettiswil.
*Fischbach.
*Flühli.
*Gettnau.
*Geuensee.
*Gisikon.
*Greppen.
*Grossdietwil.
*Grosswangen.
*Hasle.
*Hergiswil bei Willisau.
*Hildisrieden.
*Hitzkirch.
*Hochdorf.
*Hohenrain.
*Honau.
*Horw.
*Inwil.
*Knutwil.
*Kriens.
*Luthern.
*Luzern.
*Malters.
*Mauensee.
*Meggen.
*Meierskappel.
*Menznau.
*Nebikon.
*Neuenkirch.
*Nottwil.
*Oberkirch.
*Pfaffnau.
*Rain.
*Reiden.
*Rickenback.
*Roggliswil.
*Römerswil.
*Romoos.
*Root.
*Rothenburg.
*Ruswil.
*Schenkon.
*Schlierbach.
*Schongau.
*Schötz.
*Schüpfheim.
*Schwarzenberg.
*Sempach.
*Sursee.
*Triengen.
*Udligenswil.
*Ufhusen.
*Vitznau.
*Wauwil.
*Weggis.
*Werthenstein.
*Wikon.
*Willisau.
*Wolhusen.
*Zell.
Mega

***Mega-**, un prefixo do sistema internacional de unidades que indica un factor de 106.
** **Megabyte**, unha unidade de almacenamento de información que equivale a 106 bytes.
***Mega**, un sitio web de aloxamento de arquivos, sucesor de Megaupload.
***Mega Drive**, unha videoconsola de sobremesa producida por SEGA.
***Mega (cadea de televisión de Chile)**.
***Mega (cadea de televisión de España)**.
***Mega Channel**, un canal de televisión grego.
***Mega 98.3**, unha emisora de radio arxentina.
***Supermercados Mega**, unha cadea de supermercados peruana.
Tera

* **Tera** (Thera) en Grecia é o antigo nome da illa de Santorini.
* **Tera-**, un prefixo do sistema internacional de unidades que equivale a 1012.
** **Terabyte**, unha unidade de almacenamento de información que equivale a 1012 bytes.
* **Río Tera**, un río noroeste español afluente do Esla.
Queixo do Pico

miniatura|300px|Queixo do Pico
[miniatura|150px|Fábrica de queixo na Illa do Pico, en [1947.]]
O **queixo do Pico** é un queixo portugués producido na Illa do Pico (Azores), con denominación de orixe protexida a nivel europeo dende o outubro de 1996.

A área xeográfica de produción cínguese á Illa do Pico, sendo a denominación de orixe protexida xerida pola chamada *Asociación de Produtores de Queixo do Pico*. As freguesías da illa con maior tradición na produción deste queixo son S. João, S. Roque, Piedade, Lages e Ribeiras.

Trátase dun queixo curado de leite de vaca cru obtido a través do esgotamento vagaroso da callada. A cura debe durar un mínimo 20 días. É un queixo de forma cilíndrica, con diámetros comprendidos entre 16 e 17&nbsp;cm, e plano, cunha altura de 2 a 3&nbsp;cm. O seu peso medio está entre 650 e 800 g. A súa textura é irregular, dunha cor branca amarelada, sendo a consistencia pouco mol e pastosa, con buracos polo medio. Posúe un sabor salgado activo e un aroma característico intenso. Presenta unha porcentaxe de graxa entre o 45% e o 49%, podendo ser considerado un queixo graxo, e unha humidade entre o 67% e o 71%.

Non se sabe ao certo cando comezou a ser fabricado o queixo do Pico, mais existen referencias á súa fabricación datando de finais do século XVIII. A forma de preparalo pasou de xeración en xeración até a actualidade.

## Notas
Mili

O termo **Mili** pode referirse a:

***Atol Mili**, un atol das Illas Marshall no océano Pacífico;
***mili-**, un prefixo do Sistema Internacional;
***Milli Vanilli**, un grupo musical;
***Servizo militar**, coñecido popularmente como **mili**, un período de duración e obrigatoriedade variada, no cal os cidadáns dun país (habitualmente, só os homes), deben recibir adestramento militar.

## Véxase tamén
### Outros artigos
Ashiya

**Ashiya** (芦屋市, あしやし, *Ashiya-shi*) é un concello da prefectura de Hyōgo no Xapón. Está situado no centro da rexión de Kinki e ó leste da prefectura, na zona oeste da provincia histórica de Settsu. Ten 18,47&nbsp;km² de superficie, unha poboación de 93.096 habitantes (2009) e unha densidade de poboación de 5.040 h/km².

O concello de Ashiya limita cos concellos de Kōbe e Nishinomiya.

## Cidades irmandadas 
*  Montebello, California, Estados Unidos (1961).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Ashiya .
Peta

**Peta** pode referirse a:

* **Peta-**, un prefixo do sistema internacional de unidades que equivale a 1015.
** **Petabyte**, unha unidade de almacenamento de información que equivale a 1015 bytes.
* **PETA**, unha fundación para o trato ético ós animais.
* **Peta**, localidade do municipio de Nikolaos Skoufas na unidade periférica de Arta, en Grecia.
Ben falado!

***Ben falado!*** é un microespazo divulgativo de cinco minutos diarios dedicados á lingua galega patrocinado pola Secretaría Xeral de Política Lingüística, dirixido e presentado polo académico e secretario do Centro Ramón Piñeiro para a Investigación en Humanidades, Xesús Ferro Ruibal. Emítese na Televisión de Galicia. A primeira entrega constou de 250 programas durante 2008-2009 e despois emitiunos Correo TV, e a segunda entrega consta de 230 programas que comezaron a emitirse o 7 de xuño de 2010. Tamén se editou un DVD con 82 capítulos da primeira entrega.

## Obxectivos 
O programa *Ben falado!* permite ao telespectador acceder a diversas cuestións lingüísticas:
* Explicacións de apelidos e topónimos.
* Curiosidades léxicas, gramaticais e ortográficas.
* Sentido de ditos e refráns.
* A lingua na actualidade: nas escolas, nos institutos, nos movementos xuvenís, nas empresas ou na propia Internet.
* Evolución histórica da lingua.
* A lingua de hoxe nun contexto internacional: novas tecnoloxías como a tradución automática, a síntese de voz, o mundo dos blogs, o Puntogal, as televisións escolares en galego etc.

## Notas 
## Véxase tamén 
### Outros artigos 
* Lei de normalización lingüística

### Ligazóns externas 
* *Ben Falado*, programa 1: orixe do topónimo Galicia/Galiza
Webb, Alabama

**Webb** é unha vila do condado de Houston no estado de Alabama. A súa poboación era de 1298 habitantes segundo o censo do ano 2000, a superficie 30.40&nbsp;km² e a densidade de poboación 42,7 /km². A altura media da área é de 93 metros.